יועצת התקשורת של פולישוק עוד מימיו ב'צומת'. בלונדינית נאה ומרובת מחזרים אבל, בלשון המעטה, לא הסכין הכי חדה במגירה. תקומה נאמנה מאוד, משתדלת לעזור לשר ככל יכולתה, ולא מצליחה להבין מדוע עיתונאים לא מגיעים למסיבות שלה (אז מה אם היא לא חשבה לעדכן אותם שזה ברחוב לינקולן שבתל אביב, לא זה הירושלמי), ולמה קוזו מחפש סיבות חדשות לבקרים לצעוק עליה.
בין שאר הסתירות הללו, תקומה היא גם יועצת התקשורת של היו"ר של מפלגה אנטי-חרדית – אבל גם בת להורים מתנחלים דתיים, שומרת כשרות. יש לה חיבה גדולה לגברים נאים מכל הגילאים, ובמיוחד לכתבי גל"צ צעירים וחתיכים. רק שלא יהיו קטינים, זה הכל.
בעונה השלישית תקומה סוף סוף תמצא אהבה, אך מיד תאבד אותה.